text: Storby-piger ignorerer gratis kræftvaccine
  24 juni 2013 kl. 05.45
  Om kort tid koster det kassen, men lige nu er det gratis. Alligevel vender især storby-piger ryggen til det gratis tilbud om at blive vaccineret mod livmoderhalskræft, viser nye tal fra Region Midtjylland.
  I Horsens har kun 58 pct. af pigerne mellem 21 og 28 år fået et stik. I Hedensted kommune er procenten over 63 -lidt over gennemsnittet i hele regionen.
  
  Tre stik
  Det fremgår af en undersøgelse, som Region Midtjylland har lavet. Den afslører, at det især er pigerne i de større byer, som ikke ønsker at tage imod de tre stik imod livmoderhalskræft.
  
  Tre undtagelser
  Det forstår Sofie Husted, Maria Mundt og Freja Nørager ikke.
  Maria Mundt, er 24 år og statskundskabsstuderende. Som de fleste danskere har hun haft kræft inde på livet i den nærmeste familie.
  - Det har været en stor motivationsfaktor for mig. Jeg tror imidlertid at mange er bange for bivirkningerne, siger hun.
  Det bekræfter Sofie Husted, der 23 og studerende på VIA som heller ikke er vild med tanken om at blive stukket. Men, siger hun:
  - Her er endelig en kræftform som man kan vaccinere sig imod, så er der ikke andet at gøre end at bide tænderne sammen. Det går nok!.
  27-årige Freja Nørager havde til gengæld ikke mange betænkninger:
  - Mine forældre opfordrede mig til at tage imod vaccinen, så da den blev gratis for mig, sprang jeg til. Jeg synes også andre piger skal gøre det. Det er bare tre stik!.
  
  95 pct. er målet
  Nye tal viser markante geografiske forskelle på hvor piger og unge kvinder tager i mod tilbuddet om gratis vaccine mod livmoder-halskræft (HPV-vaccine). Målet er 95 pct. vaccinerede, svarende til Verdenssundhedsorganisationens (WHO) anbefalinger.
  Men indtil nu har kun 62,4 pct. af kvinderne i Region Midtjyllands målgruppe sagt ja.
  
  Lokale udsving
  Det fælles tal dækker over store lokale udsving. I mindre kommuner er tilslutningen godt på vej, mens storby-pigerne, sakker tydeligt bagud.
  Nye tal viser, at mønstret er meget tydeligt hvis man sammenligner antallet af vaccinationer i fx Aarhus og Skanderborg i øst og Struer og Herning i vest.
  Horsens Kommune ligger næst-sidst i Region Midtjylland. Her har kun 58,06 procent af de unge kvinder sagt jatak til vaccinationen. Kun Aarhus har færre, 58 procent.
  Topscorer i region Midtjylland er Struer med 83,60 pct. Det er 10 pct. flere end Holstebro, med 73,69 pct.
  I Region Midtjylland som helhed har 62,40 pct. af kvinderne taget imod tilbuddet. Hedensted Kommune ligger med sine 63,60 pct. lige over snittet. Det samme gør Ikast-Brande ved 63,74 pct.
   
  [cke_factbox:{"title":"Fakta","body":"I%202013%20kan%20alle%20piger%20f%C3%B8dt%20i%20%C3%A5rgangene%201985-1992%20f%C3%A5%20HPV-vaccinationen%20gratis%20ved%20at%20henvende%20sig%20til%20deres%20praktiserende%20l%C3%A6ge%20eller%20vaccinationsbureau.%20Det%20tager%20ca.%20%C2%BD%20%C3%A5r%20at%20f%C3%A5%20alle%203%20stik%20og%20n%C3%A5r%20kampagnen%20udl%C3%B8ber,%20koster%20vaccinen%20mellem%203.500%20og%204.000%20kr.Sp%C3%B8rg%20din%20l%C3%A6ge%20om%20tidsintervaller%20mellem%20vaccinationerne%20og%20evt.%20bivirkninger.%C2%A0Tal%3Cul%3E%3Cli%3EI%20Region%20Midtjylland%20har%2062,%204%20pct.%20af%20kvinderne%20i%20m%C3%A5lgruppen%20f%C3%A5et%20vaccinen.%3C/li%3E%3Cli%3EKun%20i%20Region%20Hovedstaden%20er%20der%20f%C3%A6rre%20vaccinerede.%3C/li%3E%3C/ul%3E"}]
   
  Se national tilslutning på www.cancer.dk
  Se national tilslutning på www.cancer.dk
  [cke_placeholder_file:{"type":"image","id":"29015","title":"Kommuneindelt_regionskort_B","caption":"%C2%A0","alignment":"full"}]
  